Ophævelse af fælles kvalitetsstandard for det generelle driftstilsyn. 
Sagsfremstilling 
13.    Ophævelse af fælles kvalitetsstandard for det generelle driftstilsyn.  
                                                                                                                        Åbent 
Sagsnr.: 326-2012-86315       J.nr.: 27.00.00            Yrsa Schultz.: 326-2014-388928 
  
[adresse] 
I 2012 blev der i KKR-regi udarbejdet forslag til en fælles kvalitetsstandard for tilsyn på  
børne-, voksen samt ældreområdet. Kvalitetsstandarden blev efter godkendelse i KKR sendt til godkendelse i de 
enkelte kommuner. Under denne proces blev der imidlertid indgået aftale mellem alle partier i Folketinget om en 
godkendelses- og tilsynsreform. Reformen var gældende for børne- og voksenområdet, og den beskrev fremadrettet 
indhold i tilsyn på disse områder. Efterfølgende var den fremsendte kvalitetsstandard fra KKR kun gældende for 
Ældreområdet.  
Kvalitetsstandarden blev godkendt i kommunalbestyrelsen den 23. januar 2013, og de dele af dens indhold, der har 
haft betydning på ældreområdet, er brugt i forhold til de efterfølgende tilsyn, der er udført. 
På ældreområdet er der dog i forvejen klare beskrivelser til indhold i de kommunale tilsyn i lovgivningen. Og fra 2012 
har kommunerne ifølge Servicelovens § 151 c været forpligtet til at udarbejde en tilsynspolitik for alle sine tilbud efter 
Servicelovens § 83, hvilket vil sige personlig pleje, praktisk hjælp samt madservice både på de kommunale 
plejecentre samt i Frit Valgsområderne. Politikken revideres og godkendes politisk mindst en gang årlig,  og 
indholdet fra den godkendte kvalitetsstandard er en del af tilsynspolitikken. 
  
Udover den kommunale tilsynsforpligtelse udføres der minimum hver andet år embedslægetilsyn på alle kommunens 
plejecentre. 
  
Da kvalitetsstandarden vedr. tilsyn samt den lovpligtig Tilsynspolitik har samme formål, foreslås det, at 
kvalitetsstandarden bringes til ophør, og der fortsættes med den lovpligtige Tilsynspolitik.  
  
  
BEHANDLING 
Direktionen, Ældre- og Sundhedsudvalget, Økonomiudvalget, Kommunalbestyrelsen. 
  
INDSTILLING 
Visitations- og hjælpemiddelchefen indstiller, at kvalitetsstandard vedr. det generelle driftstilsyn på det sociale 
område udgår, og at kvalitet og indhold vedr. tilsyn på ældreområdet beskrives og revideres løbende i 
Tilsynspolitikken. 
  
ØKONOMISKE KONSEKVENSER 
Ingen 
Direktionens møde den 5. januar 2015: 
Direktionen vedtog at anbefale visitations- og hjælpemiddelchefens indstilling. 
Ældre- og Sundhedsudvalgets møde den 12. januar 2015: 
Udvalget vedtog at sende sagen til høring i Ældrerådet. 
Ældrerådets møde den 26. januar 2015: 
Ældrerådet  går ind for ophævelse af den fælles kvalitetsstandard vedrørende det generelle driftstilsyn. 
Ældre- og Sundhedsudvalgets møde den 2. februar 2015: 
Udvalget vedtog at anbefale visitations- og hjælpemiddelchefens indstilling. 
Økonomiudvalgets møde den 18. februar 2015: 
Økonomiudvalget vedtog at anbefale Ældre- og Sundhedsudvalgets indstilling. 
  
Bilag 
  
  
  
  
  
Kommunalbestyrelsens møde den 25. februar 2015: 
Kommunalbestyrelsen vedtog at godkende Økonomiudvalgets indstilling. 
Standard for det generelle driftstilsyn, endelig version.docx 
326-2014-388959 
